Η πορεία προς τη χρήση ουσιών και τη διακοπή του σχολείου και οι αντιλήψεις των εκπαιδευτικών: Ανάλυση Βιογραφιών ατόμων που έκαναν κατάχρηση ουσιών και διερεύνηση στάσεων
Creators: name: Παπαδοπούλου, Ελένη Ιωάννη
Publisher: name: Aristotle University of Thessaloniki
Year: 2021
Subjects: Προσχολική Ηλικία
Έφηβοι
Χρήση Ουσιών
Διακοπή Σχολείου
Preschool Years
Adolescents
Drug Use
School Drop-Out

description: Στόχοι: Ο στόχος της παρούσας διπλωματικής εργασίας είναι, να εντοπίσουμε τους παράγοντες/γεγονότα/καταστάσεις, που διαδραματίζουν σημαντικό ρόλο στην έναρξη της χρήσης ουσιών καθώς και στην σχολική αποτυχία και διακοπή. Πιο συγκεκριμένα ερευνάται, σε ποια αναπτυξιακή περίοδο, οι παραπάνω παράγοντες/γεγονότα παίζουν καθοριστικό ρόλο για τη μετέπειτα χρήση ουσιών και για τη διακοπή από το σχολείο. Ακόμη μελετάται, η σχέση της σχολικής διαρροής με την χρήση και την εξάρτηση των μαθητών, στο κατά πόσο δηλαδή η σχολική διαρροή οδηγεί, συνυπάρχει ή έρχεται ως αποτέλεσμα της χρήσης. Τέλος, με βάση και τα παραπάνω, στόχος της ερευνητικής εργασίας είναι, να μελετήσουμε τη στάση των εκπαιδευτικών απέναντι σε συγκεκριμένους παράγοντες που μπορεί να επιδρούν/να μην επιδρούν στη χρήση ουσιών και στη διακοπή του σχολείου. Μετρήσεις: Ακολουθήθηκε μεικτή ερευνητική μέθοδος. Η ποιοτική μελέτη έγινε με ανάλυση περιεχομένου 10 βιογραφιών του ΚΕΘΕΑ. Όλες οι βιογραφίες ήταν από ανδρικό πληθυσμό ανεξαρτήτως σε ποια θεραπευτική φάση βρίσκονταν. Μέσω της ανάλυσης περιεχόμενου έγινε προσπάθεια να εντοπιστούν ποιοι παράγοντες/γεγονότα επιδρούν στην χρήση και την εξάρτηση καθώς και στη σχολική διαρροή και σε ποια αναπτυξιακή περίοδο συντελείται η έναρξη της χρήσης και η διακοπή του σχολείου. Στη συνέχεια η ποσοτική μελέτη έγινε με ανάλυση ερωτηματολογίου, που χορηγήθηκε ηλεκτρονικά σε 82 εκπαιδευτικούς όλων των σχολικών βαθμίδων. Μέσω του ερωτηματολογίου μελετήθηκε η στάση των εκπαιδευτικών απέναντι σε παράγοντες/γεγονότα, που με βάση την ανάλυση περιεχομένου των βιογραφιών επιδρούν στη χρήση και την εξάρτηση καθώς και στη διακοπή του σχολείου. Ευρήματα: Μέσω της ανάλυσης των βιογραφιών εντοπίσαμε ότι η οικογένεια και το σχολείο (καθηγητές, ομότιμοι, χαμηλές σχολικές επιδόσεις) και μια σειρά παράγοντες που πηγάζουν από τη συνολικότερη τους λειτουργία, διαδραματίζουν σημαντικό ρόλο στο κατά πόσο ένας μαθητής θα εμπλακεί με τη χρήση ουσιών και θα διακόψει το σχολείο. Επίσης ιδιαίτερη ερευνητική σημασία έχει, ότι όλα τα γεγονότα που λειτουργούν επιβαρυντικά προς τη χρήση και τη διακοπή του σχολείου, καθώς και η έναρξη της χρήσης και η διακοπή του σχολείου, συντελούνται στην προσχολική και κυρίως στη παιδική ηλικία, ενώ στη πρώτη εφηβική ηλικία μέχρι και το τέλος της φαίνεται ότι οι συμπεριφορές ως προς τη χρήση σταθεροποιούνται. Όσον αφορά τη στάση των εκπαιδευτικών φαίνεται ότι δεν υπάρχει επαρκής γνώση των παραγόντων που οδηγούν στη χρήση και στη διακοπή του σχολείου. Συμπεράσματα: Καθοριστικό ρόλο στην έναρξη της χρήσης ουσιών και στη διακοπή του σχολείου παίζουν συμβάντα/γεγονότα που συντελούνται στην προσχολική και παιδική ηλικία των μαθητών. Η παρούσα μελέτη παρέχει στοιχεία χρήσιμα για τα προγράμματα πρόληψης στα σχολεία, ιδιαίτερα σε σχέση με το ότι η πρωτογενής πρόληψη πρέπει να εστιάζει στην παιδική ηλικία.
description: Purpose: The purpose of this dissertation is to identify the factors/facts/conditions that are crucial for the onset of drug use, as well as for school failure and drop-out. More precisely, what is investigated in this thesis, is during which development period, the above-mentioned factors/facts are critical for the subsequent drug-use and school drop-out. Also, the relationship between school drop-out, drug-use and drug dependence is investigated, in other words, whether school drop-out leads, coexists or comes as a result of the drug use. Finally, based on the above, the purpose of this dissertation is to investigate the educators’ attitude towards specific factors that may or may not have an impact on drug-use and school drop-out. Methodology: A mixed research method was followed. The qualitative study was carried out by analyzing the content of 10 biographies of KETHEA members. The biographies belonged to male members, regardless of the therapeutic process they were in. Through content analysis, there was an effort to identify which factors/facts have an impact on drug-use and drug-dependence, as well as on school drop-out and during which development period the onset of drug-use and school drop-out take place. Subsequently, the quantitative study was carried out by analyzing questionnaires, sent to 82 educators of all school levels, via e-mail. The educators’ attitude towards factors/facts that based on the biographies’ content analysis lead to drug-use, drug-dependence and school drop-out is investigated through the questionnaire. Findings: By analyzing the biographies, we noted that family and school (professors, peers, low school achievement) and severalother factors that come from their overall function, play an important role to whether a student will start using drugs and drop out of school. It is also essential, from a research point of view that all the facts which deteriorate drug-use and school failure, as well as the onset of drug-use and school drop-out, occur in preschool years and mainly in childhood, while the drug-use habits seem to stabilize during the early years of adolescence until its end. Regarding the attitude of the educators, it seems that there is no sufficient knowledge of the factors that lead to drug-use and school drop-out. Conclusion: Incidents/facts that occur during the preschool years and childhood of the students, play an important role on the onset of drug-use and school drop-out. The current research contains useful data for prevention programs at schools, especially, in relation with the fact that primary prevention should focus on childhood.
description: Σε συνεργασία με: Πανεπιστήμιο Λευκωσίας (Κύπρος)